wickkiey/tamil-wikipedia-markdown huggingface dataset:
# சாப்சர் கட்


**சாப்சர் கட்** ('Chapchar Kut') என்பது இந்தியாவின் மிசோரம் மாநிலத்தில் கொண்டாடப்படும் ஒரு திருவிழாவாகும். காடுகளை எரித்தபின் எஞ்சியுள்ளவைகளை சுத்தம் செய்தல் என்ற (ஜம் நடவடிக்கை) கடினமான செயல்பாடு முடிந்தபின் இத் திருவிழா நிகழ்த்தப்படும். ஜம் சாகுபடிக்காக மலை சரிவுகளில் காடுகளை அகற்றும்போது மக்களைத் தீங்கிலிருந்து காப்பாற்றிய கடவுள்களுக்கு நன்றி தெரிவிப்பதற்காக புத்தாண்டின் தொடக்கத்தில் இது கொண்டாடப்படுகிறது.  

## தோற்றமும் வரலாறும்
சாப்சர் கட் திருவிழா கி.பி 1450–1700 இல் சீபுய் என்ற கிராமத்தில் தொடங்கியதாகத் தெரிகிறது. வேட்டைக்குச் சென்ற வேட்டைக்காரர்கள் வெறுங்கையுடன் கிராமத்திற்குத் திரும்பியபோது இந்தத் திருவிழா நடத்தப்பட்டது. ஏமாற்றத்தை ஈடுசெய்ய, கிராமத் தலைவர் அரிசி பீர் மற்றும் இறைச்சியுடன் ஒரு திடீர் விருந்தை ஏற்பாடு செய்தார். அப்போதிருந்து, ஒவ்வொரு ஆண்டும் சீபுய் கிராமத்தினரால் இத் திருவிழா மீண்டும் மீண்டும் நடத்தப்பட்டு மற்ற கிராமங்களுக்கும் பரவியது. சாப்சார் கட் முதன்முதலில் 1962 ஆம் ஆண்டு அய்சாலில் பெரிய அளவில் மீண்டும் புத்துயிர் பெற்றது. இருப்பினும் அது கிறிஸ்தவ விழுமியங்களைப் பின்பற்றவில்லை என்றும், அரிசி பீர் குடிப்பது போன்ற கிறிஸ்தவத்திற்கு முந்தைய கலாச்சார நடைமுறைகளை மீண்டும் நடைமுறைப் படுத்துவதாகவும் விமர்சிக்கப்பட்டது. இருப்பினும், இது 1973 ஆம் ஆண்டு ஆன்மிக நடைமுறை மற்றும் சேராவ் நடனம் இல்லாமல் தொடர்ந்தது. நவீன காலத்தில் பாரம்பரிய கலாச்சாரம் மறைந்து வருவதாக உணர்ந்ததால், திருவிழாவை விமர்சித்த தேவாலயங்கள் விழாவை எதிர்க்கவில்லை. சப்சார் கட் திருவிழா இப்போது ஆண்டுதோறும் மார்ச் மாதத்தில் நடத்தப்படுகிறது. தங்களிடையே நட்புறவை ஏற்படுத்தும் நோக்கத்துடன், மக்கள் தங்கள் அன்புக்குரிய பண்டிகையைக் கொண்டாட நடனமாடுகிறார்கள், நாடகங்களை நிகழ்த்துகிறார்கள், இசைக்கருவிகளை வாசிக்கிறார்கள்..  

## கொண்டாட்டம்

நிகழ்த்தப்படுகிறது.]]  
வாய்வழி மரபுகள் சாப்சர் கட் முதன்முதலில் மியான்மரில் அருகிலுள்ள சீபுய் கிராமத்தில் கொண்டாடப்பட்டது என்று கூறுகின்றன. அங்கு மிசோக்கள் மற்றும் அவர்களின் உறவினர்களின் கணிசமான மக்கள் தொகை உள்ளது. இந்த திருவிழாவில் குடிப்பதற்கும் சாப்பிடுவதற்கும் தங்களை ஈடுபடுத்திக் கொள்வார்கள். முதல் நாள் இரவில் இளம் ஆண்களும், பெண்களும் இரவு முழுவதும் நடனமாடுவார்கள். பெண்கள் வக்கிரியா என்ற ஒருவகை தலைக்கவசத்தை அணிந்து வருவார்கள். இந்த திருவிழாவிலிருந்தே சாய் நடனம் தோன்றியுள்ளது . தற்காலத்தில், பிப்ரவரி மாதத்தின் கடைசி பகுதியில் அல்லது மார்ச் மாதத்தின் தொடக்கத்தில் இந்த திருவிழா கொண்டாடப்படுகிறது. அப்போது ஜம் சாகுபடி செய்வதற்காக வெட்டப்பட்ட மரங்கள் மற்றும் மூங்கில் உலர விடப்படுகின்றன. இதனால் விவசாயிகளுக்கு ஓய்வெடுக்கவும் நேரம் கிடைக்கிறது.  

சாப்சர் கட்டின் போது செய்யப்படும் முக்கிய நடவடிக்கைகள்:  

- சாங்னாவ்-ஒருவருக்கொருவர் வாயில் வேகவைத்த முட்டைகளை விளையாட்டுத்தனமாக அடைக்கும் மிசோ வழக்கம்.
- நடனம்-சேராவ் நடனம் முக்கிய நடனமாக உள்ளது. ஆனால் குவால்லம், சேய்லாம், சாய் மற்றும் சரியம்கை போன்ற பிற நடனங்களும் நிகழ்த்தப்படுகின்றன.
- இசை மற்றும் பாடல்-பாரம்பரிய மற்றும் நவீன கால இசை
- கலை, கைவினை மற்றும் புகைப்பட கண்காட்சி
- சாப்சர் கட் நிகழ்ச்சிகள்.
- மிசோ பாரம்பரிய விளையாட்டுகள் மற்றும் ஆடை அணிவகுப்பு
- பணியிடங்களில் பாரம்பரிய உடை அணிவது
- இனக்குழுக்களின் உணவு வகைகளுடன் கூடிய கடைகள்
# தங்கமணி கோபிநாத்



**தங்கமணி கோபிநாத்** (*Thankamani Gopinath*) (27 மார்ச் 1918-28 டிசம்பர் 1990) என்ற திருமணப் பெயரால் அறியப்பட்ட **மங்கத் முலக்கால் தங்கமணி** (*Mangat Mulaykkal Thankamani*) கேரளாவைச் சேர்ந்த மோகினியாட்ட நடனக் கலைஞரும் நடன ஆசிரியரும் ஆவார். நடனக் கலைஞர் குரு கோபிநாத் அவர்களின் மனைவியான இவர் தனது கணவருடன் இணைந்து நிகழ்ச்சிகளை நடத்தி வந்தார். இவர் கேரள கலாமண்டலத்தில் மோகினியாட்டத்தை பயில சேர்ந்த முதல் மாணவியாவார். கேரளாவில் பெண்கள் முன்னேற்ற வரலாற்றில் முக்கியமானவர்களில் ஒருவராகக் கருதப்படும் தங்கமணி, கேரளாவில் நடனத்தைக் கற்றுக்கொள்வதும் நிகழ்த்துவதும் பெண்களுக்கு தடை செய்யப்பட்டிருந்த காலத்தில் மோகினியாட்டத்தைக் கற்றுக்கொண்டார். 1941 ஆம் ஆண்டு வெளியான *பிரகலாதா* என்ற மலையாளத் திரைப்படத்தில் ஒரு பாடலை பாடி அதில் நடித்தும் உள்ளார்.  

## வாழ்க்கை வரலாறு
தங்கமணி 27 மார்ச் 1918 அன்று இன்றைய திருச்சூரின் புறநகர்ப் பகுதியான குன்னங்குளம் என்ற இடத்தில் பந்தலாட்டு கோவிந்தன் நாயர் மற்றும் மங்கத் முளக்கல் குஞ்ஞிகாவம்மாள் ஆகியோருக்குப் பிறந்தார். வள்ளத்தோள் நாராயண மேனன் கேரள கலாமண்டலத்தைத் தொடங்கியபோது, அங்கு தங்கமணி மோகினியாட்டம் பயில முதல் மாணவியாகச் சேர்தார்.  

தங்கமணி 1936 செப்டம்பரில் குரு கோபிநாத்தை மணந்தார். தனது கணவர் குரு கோபிநாத்துடன் சேர்ந்து மலையாளத்தின் மூன்றாவது பேசும்படமான திரைப்படமான *பிரகலாதா*வில் (1941) இரண்யகசிபுவின் மனைவி கயாது வேடத்தில் நடித்த ஆரம்பகால நடிகைகளில் ஒருவரானார். கதாநாயகியாக நடிப்பதோடு, இந்தப் படத்திலும் ஒரு பாடலையும் பாடியிருந்தார். திருமணத்திற்குப் பிறகு தங்கமணி படிப்படியாக மோகினியாட்டம் ஆடுவதை நிறுத்திக் கொண்டார். இவர்கள் ஒன்றாக இணைந்து, கேரள நடனம் (முதலில் கதகளி நடனம் என்று பெயரிடப்பட்டது) என்ற புதுமையான நடன பாணியை உருவாக்கி பிரபலப்படுத்தினர். தங்கமணியின் பந்தடி நடனம், உதயனா வர்ணனை ஆகியவற்றுடன் இராதாகிருஷ்ணன், சிவபார்வதி, இலட்சுமி நாராயணன் மற்றும் அசோகவன சீதை போன்றக் கருப்பொருட்களுடன் கூடிய நடனங்கள் அப்போது தென்னிந்தியா முழுவதும் பிரபலமாக இருந்தன.  
## பிற்கால வாழ்க்கை
திருவிதாங்கூரில் முதன்முதலில் நிறுவப்பட்ட ஸ்ரீ சித்ரோதயா என்ற நடனக் கல்லூரியில் தங்கமணி நடனம் கற்பித்தார். லலிதா, பத்மினி, ராகினி, பவானி செல்லப்பன், மங்களா மற்றும் லட்சுமி போன்ற பிரபலங்களுக்கும் இவர் ஆசிரியராக இருந்துள்ளார்.  

## இறப்பு
தம்பதியினர் 1940 மற்றும் 1950 களில் இந்தியாவில் மிகவும் பிரபலமான நடனக் கலைஞர்களாக இருந்தனர். 1960களின் பிற்பகுதியில் நடனமாடுவதை விட்டு வெளியேறிய தங்கமணி, திருவனந்தபுரம் வட்டியூர்காவு என்ற இடத்திலுள்ள விஸ்வ கலா கேந்திரம் பரண சமிதியில் உறுப்பினரானார். குரு கோபிநாத் இறந்து மூன்று ஆண்டுகளுக்குப் பிறகு, 1990 டிசம்பர் 28 அன்று தங்கமணி இறந்தார்.
# மதுலிதா மொகாபத்ரா

**மதுலிதா மொகாபத்ரா** (*Madhulita Mohapatra*) (பிறப்பு 1978) இந்தியப் பாரம்பரிய நடனமான ஒடிசி நடனக் கலைஞர் ஆவார். 20 ஆண்டுகளுக்கும் மேலாக சம்பல்புரி நாட்டுப்புற நடனக் கலைஞராகவும் உள்ளார். கடந்த 15 ஆண்டுகளாக ஒடிசி மற்றும் சம்பல்புரி நாட்டுப்புற நடனத்தை நிகழ்த்தியும் கற்பித்தும் வருகிறார். ஜூன் 2008 இல் பெங்களூரில் ஒடிசிக்கான ஒரு பள்ளியைத் தொடங்கினார். அங்கு இவர் நடன இயக்குனராகவும், பயிற்சியாளராகவும் உள்ளார்.  

மதுலிதா இந்தியக் கலாச்சார உறவுக் குழுவின் பட்டியலிடப்பட்ட கலைஞர் ஆவார். மேலும் தூர்தர்ஷனில் தரப்படுத்தப்பட்ட கலைஞராகவும் உள்ளார்.  

## ஆரம்பகால வாழ்க்கை
ஒடிசாவின் களஹாண்டி மாவட்டத்தில் உள்ள பவானிபட்னாவில் மதுலிதா பிறந்தார். வணிகம் மற்றும் வணிக நிர்வாகத்தில் முதுகலைப் பட்டம் பெற்றார். ஆரம்பத்தில் பவானிபட்னாவின் கலஹாண்டி கலா கேந்திராவில் குரு கிருஷ்ணா சந்திர சாகுவிடம் நடன அடிப்படைகளைக் கற்றுக்கொண்டார். பத்மசிறீ குரு கங்காதர் பிரதான், பத்மஸ்ரீ குரு அருணா மொகந்தி மற்றும் குரு பவித்ர குமார் பிரதான் ஆகியோரின் வழிகாட்டுதலின் கீழ் ஒடிசா நடன அகாதமியில் தனது பயிற்சியை மேற்கொண்டார். இவர் தகவல் தொழில்நுட்ப பொறியாளரான இம்ரான் என்பவரை மணந்தார். திருமணத்திற்குப் பிறகு, தனது வேலையை விட்டுவிட்டு 2008 ஆம் ஆண்டில் தனது கணவருடன் பெங்களூருக்கு குடிபெயர்ந்தார். பின்னர் தென்னிந்தியாவில் ஒடிசி நடன கலாச்சாரத்தை பரப்புவதற்காக நிருத்யந்தர் அகாதமி என்ற நடனப் பள்ளியைத் தொடங்கினார். இதைத் தவிர இவர் கிரயக் கணக்கீட்டுக் கணக்காளராகவும் இருக்கிறார்.  

## ஒடிசி மற்றும் மணிப்பூரி நடன வடிவங்களின் கலவை
கொல்கத்தாவைச் சேர்ந்த பிரபலமான மணிப்புரி கலைஞர் பிம்பாவதி தேவியுடன் இணைந்து ஒடிசி-மணிப்பூரி ஜுகல்பந்தி என்ற தலைப்பில் நவம்பர் 2023 இல் ஒடிசி மற்றும் மணிப்புரி நடன வடிவங்களின் இணைப்பைக் கொண்ட நிகழ்ச்சிகளை மதுலிதா நடத்தினார்.  

## விருதுகள்

- ஜூலை 2019 இல், ஒடிசி நடனத்திற்காக 2018 ஆம் ஆண்டிற்கான சங்கீத நாடக அகாதமியின் உஸ்தாத் பிஸ்மில்லா கான் யுவ புரஸ்கார் இவருக்கு வழங்கப்பட்டது.
- கர்நாடக அரசின் கெம்பேகவுடா விருது
- இவர் 2017 ஆம் ஆண்டு இணைய முயற்சிகள் மேம்பாட்டு நிதிய விருதைப் பெற்றார்.
- பெங்களூரு கதகளி மற்றும் கலைச் சங்கத்தின் யுவ கலா பிரதிபா விருது.
- ஜிடிஎஃப் மகளிர் சிறப்பு விருது
# இரியா கோடாலி


**இரியா கோடாலி** (*Riya Kodali*) ஓர் இந்திய ஆடைகலன் வடிவமைப்பாளரும் வலைப்பதிவரும் ஆவார். *பெமினா மிஸ் திவா*, *பெங்களூர் பேஷன் வீக்* மற்றும் தி டைம்ஸ் ஆஃப் இந்தியா நடத்திய நிகழ்வுகள் உள்ளிட்ட குறிப்பிடத்தக்க ஆடை அலங்கார நிகழ்ச்சிகளில் இவரது தொகுப்புகள் காட்சிப்படுத்தப்பட்டதன் மூலம், அத்துறையில் தான் செய்த பங்களிப்புகளுக்காக அங்கீகாரம் பெற்றுள்ளார். லிசா ரே, ஊர்வசி ரவுத்தேலா போன்ற திரை பிரபலங்கள் இவரது வடிவமைப்புகளை அணிந்து மேடையில் நடந்து சென்றுள்ளனர்  

## தொழில் வாழ்க்கை
இரியா கோடாலி, மிச்சிகனிலுள்ள டிட்ராயிட்டில் தனது வாழ்க்கையைத் தொடங்கினார். அங்கு தனது கலைப்படைப்புகள், ஓவியங்கள் மற்றும் வடிவமைப்பாளர் சேகரிப்புகளைக் கொண்ட கண்காட்சிகளை நடத்தினார். தனது ஆடை வடிவமைப்பு முயற்சிகளுக்கு கூடுதலாக 2015 ஆம் ஆண்டில், பெங்களூரின் கோரமங்கலம் எனும் இடத்தில் தனது வடிவமைப்பு அரங்கத்தை நிறுவினார்.  

## சொந்த வாழ்க்கை
இரியா கோடாலி கருநாடகாவின் மைசூரில் பிறந்து வளர்ந்தவர். அங்கு தனது ஆரம்பக் கல்வியை முடித்தார். பின்னர் தனது உயர்கல்விக்காக மிச்சிகனில் உள்ள டெட்ராய்ட்டுக்கு குடிபெயர்ந்தார்.  

## விருது

- இந்தியாவின் வெளியுறவுத் துறை அமைச்சகத்தால் “ஆசியாவின் பெண் பொருள் 2018” என்ற விருது வழங்கப்பட்டது.
# சித்ரா மண்டல்



**சித்ரா மண்டல்** (*Chitra Mandal*) ஒரு வேதியியல் உயிரியலாளர். இவர் உயிரிமூலக்கூறு, சுகாதாரம் மற்றும் நோய் கட்டிப்பாட்டில் வேதி மூலக்கூறுகளின் பயன்பாடுகள் குறித்து ஆராய்ச்சி மேற்கொண்டார். இவர் புற்றுநோய்க்கான சிகிச்சையிலும் ஆய்வு மேற்கொண்டுள்ளார்.  

## தொழில்
இந்தியாவின் கொல்கத்தாவிலுள்ள இந்திய வேதியியல் உயிரியல் நிறுவனத்தின் செயல் இயக்குநராக பணியாற்றினார். 2014 - 2015 காலகட்டத்தில் மண்டல் தனது முனைவர் படிப்பை பெங்களுரில் உள்ள இந்திய அறிவியல் நிறுவனத்தில் உயிர் கரிம வேதியியல் துறையில் முனைவர் பட்டம் பெற்றார். பின்னர் இவர் பிலடெல்பியாவில் உள்ள பென்சில்வேனியா பல்கலைக்கழகத்தில் முனைவர் பட்டத்திற்கு பிந்தைய ஆராய்ச்சியில் ஈடுபட்டார்.  

இந்தியாவுக்குத் திரும்பிய பின்னர் அறிவியல் மற்றும் தொழில் துறை ஆராய்ச்சி மன்றம் மற்றும் இந்திய வேதியியல் உயிரியல் நிறுவனத்தில் சேர்ந்து தலைமை அறிவியலாளராக பணியாற்றினார். அதன் பின்னர் கொல்கத்தாவிலுள்ள புதுமை வளாகத்தின் தலைவராகவும் பின்னர் 2010 முதல் 2015 வரை அதன் இயக்குநராக பணியாற்றினார்.  

இவரது ஆராய்ச்சியின் முக்கியத்துவம் உயிரி மூலக்கூறுகளின் கிளைகோசைலேசன் (ஒரு புரதங்கள் அல்லது கொழுமியங்களுடன் சர்க்கரைகளை இணைக்கும் வேதியியல் மாற்றம்) மற்றும் நோய் மேலாண்மை புற்றுநோய் கட்டி மற்றும் நோயெதிர்ப்புத் துறையில் அவற்றின் சாத்தியமான பயன்பாடு ஆகும். இந்த ஆய்வகம் இந்தியாவிற்குச் சொந்தமான மருத்துவ தாவரங்கைளப் பயன்படுத்தி குறைந்த விலையில் நோயை குணப்படுத்தும தீர்வுகளையும் ஆராய்ந்து வருகிறது. எடுத்துக்காட்டாக புற்றுநோய் உயிரணு சிகிச்சையில் நச்சுத்தன்மையற்ற மூலிகை மூலக்கூறை அடையாளம் காண்பதாகும்.
# அகந்தோசௌரா கொரோனாட்டா



***அகந்தோசௌரா கொரோனாட்டா*** (*Acanthosaura coronata*) என்பது ஓந்தி சிற்றினமாகும். இது பொதுவாக **முள்கிரீட பல்லி** என்று அழைக்கப்படுகிறது. இவை கிழக்கு கம்போடியா (வகை இடம்) மற்றும் வியட்நாமின் (லாம் டோங் மற்றும் டோங் நாய் மாகாணங்கள்) தாழ்நில வெப்பமண்டல காடுகளில் காணப்படுகின்றன. இங்கு இவை பகலாடி வகையாக வாழ்கின்றன. பெரும்பாலும் தரைக்கு அருகில் காணப்பட்டாலும், இவை உருமறைப்பு நிறத்தைக் கொண்டுள்ளன. மேலும் அச்சுறுத்தப்படும்போது மரங்களில் ஏறுகின்றன.
# இயோசு கப்ரியேல் கார்தோசோ கார்தோசோ



**இயோசு கப்ரியேல் கார்தோசோ கார்தோசோ** (*Jose Gabriel Cardoso Cardoso*) என்பவர் கொலம்பியா நாட்டைச் சேர்ந்த ஒரு சதுரங்க வீரராவார். 2004 ஆம் ஆண்டு அக்டோபர் மாதம் 10 ஆம் தேதியன்று இவர் பிறந்தார். பிடே அமைப்பு 2022 ஆம் ஆண்டு இவருக்கு சதுரங்க கிராண்டுமாசுட்டர் பட்டத்தை வழங்கியது.  

## சதுரங்க வாழ்க்கை
2020 ஆம் ஆண்டு திசம்பர் மாதத்தில் பிடே உலக வேட்பாளர்கள் & இளையோர் விரைவு சதுரங்க வாகையாளர் போட்டியின் திறந்தநிலை 16 வயதுக்கு உட்பட்டோர் போட்டியில் இவர் மூன்றாவது இடத்தைப் பிடித்தார்.  

2023 ஆம் ஆண்டு சூன் மாதத்தில் XXIV மத்திய அமெரிக்க மற்றும் கரீபியன் விளையாட்டுப் போட்டிகளின் சதுரங்கப் போட்டியில் இரண்டாவது பலகையில் பிளிட்சு போட்டியின் திறந்த நிலை போட்டியில் தங்கப் பதக்கத்தை வென்றார்.  

2025 ஆம் ஆண்டு ஏப்ரல் மாதத்தில் நடைபெற்ற சனாதிபதி கோப்பையில் டெக்சாசு ரியோ கிராண்டே பள்ளத்தாக்கு பல்கலைக்கழகத்திற்காக இவர் விளையாடினார். இவரது அணி முதல் இடத்தைப் பிடித்தது, ஆனால் சமநிலை முறிவு போட்டிக்குப் பிறகு இரண்டாவது இடத்தைப் பிடித்தது. தனது அணிக்காக இவர் அதிக புள்ளிகள் ஈட்டினார்.  

2025 ஆம் ஆண்டு மே மாதத்தில் இவர் அமெரிக்க கண்டங்களிடையிலான சதுரங்கப் போட்டியில் நான்காவது இடத்தைப் பிடித்தார். 2025 சதுரங்க உலகக் கோப்பைக்கான இறுதித் தகுதி இடத்தைப் பிடித்தார். உலகக் கோப்பை போட்டியில் முதல் சுற்றில் பாடூர் இயோபாவால் தோற்கடிக்கப்பட்டார்.
# அகந்தோசௌரா அர்மட்டா



**அகாந்தோசௌரா அர்மட்டா** என்பது பொதுவாக கவச முள் கரடி அல்லது தீபகற்ப கொம்பு மர பல்லி என்று அழைக்கப்படும் ஓந்தி சிற்றினமாகும். அ. அர்மட்டா சீனா (ஹைனான்), மியான்மர், தாய்லாந்து, தீபகற்ப மலேசியா, சிங்கப்பூர், இந்தோனேசியா (சுமாத்திரா) ஆகிய நாடுகளில் காணப்படுகிறது.
# மட்டக்களப்பு மாநகர முதல்வர்களின் பட்டியல்

**மட்டக்களப்பு முதல்வர்** என்பவர் மட்டக்களப்பு மாநகர சபையின் தலைவர் ஆவார்.  

## முதல்வர்களின் பட்டியல்
மட்டக்களப்பு நகரின் தலைவர்களும் முதல்வர்களும்:  

### நகரசபைத் தலைவர்கள்
- ஜி. என். திசவீரசிங்கி - 1935
- எம். சின்னையா - 1936-38
- என். எஸ். இராசையா - 1939-41
- எஸ். ஏ. செல்வநாயகம் - 1942-44
- கே. வி. எம். சுப்பிரமணியம் - 1945-47
- ஜே. எல். திசவீரசிங்கி - 1951-53
- டி. வேலுப்பிள்ளை - 1954-56
- ஏ. எஸ். டி. கனகசபை - 1957-1959

### மாநகரசபை முதல்வர்கள்
- செல்லையா இராசதுரை - 1967-68
- ஜே. எல். திசவீரசிங்கி - 1968-70
- கே. தியாகராஜா - 1971-73
- ஈ. அம்பலவாணர் - 1983
- செழியன் பேரின்பநாயகம் - 1994-99
- சிவகீதா பிரபாகரன் - 2008 - 2013
- சரவணபவன் தியாகராஜா - 2018 - 2023
- சிவம் பாக்கியநாதன் (2025 - )
# என்றி கோர்ன்



**என்றி கோர்ன்** (*Henri Korn*) என்பவர் பிரான்சு நாட்டின் பாரிசு நகரிலுள்ள பாசுட்டர் நிறுவனத்தில் பணிபுரிந்த ஒரு பிரெஞ்சு நரம்பியல் விஞ்ஞானி ஆவார். 1934 ஆம் ஆண்டு பிப்ரவரி மாதம் 15 ஆம் தேதியன்று இவர் பிறந்தார்.  

## வாழ்க்கைக் குறிப்பு
நரம்பு மண்டலத்தில் ஒரு நியூரானில் இருந்து மற்றொரு நியூரானுக்கு சமிக்ஞைகள் அனுப்பப்படும் செயல்முறையான சினாப்டிக் அனுப்பும் வழிமுறைகள் பற்றிய கண்டுபிடிப்புகளுக்காக 1992 ஆம் ஆண்டு பிலிப் ஆசருடன் இணைந்து கோர்னுக்கு இரிச்சர்ட் லவுன்சுபெரி விருது வழங்கப்பட்டது. பிலிப் ஆசர் சோதனைகளில் முக்கிய பங்கு வகிக்கும் குளுட்டமேட்டு ஏற்பிகளின் பண்புகள் பற்றிய அறிவை மேலும் வளர்த்தார். மேலும் என்றி கோர்ன் முதுகெலும்புகளின் மைய நரம்பு மண்டலத்தில் குவாண்டா வடிவத்தில் நரம்பியக்கடத்தியின் அடிப்படை வெளியீட்டை வெளிச்சத்திற்குக் கொண்டு வந்தார்.  

2007 ஆம் ஆண்டில், நரம்பியல் இயற்பியல் இதழில் இயாக் நினியோ கோர்னின் தரவுகளை [3] மறு பகுப்பாய்வு செய்ததில், இவரது ஆராய்ச்சியின் முடிவுகள் சுயமானவை என்று கூறக்கூடிய கடுமையான முரண்பாடுகள் காணப்பட்டன.  

2023 ஆம் ஆண்டு நவம்பர் மாதம் 2 ஆம் தேதியன்று தனது 89 வயதில் என்றி கோர்ன் இறந்தார்.
# நந்தபூர்


**நந்தபூர்** *(Nandpur)* என்ற கிராமம் இந்தியாவின் குசராத் மாநிலத்தில் சாம்நகரில் உள்ள ஒரு சிறிய கிராமமாகும். இக்கிராமத்திற்கு செல்வதற்கான பாதை கலாவத் முதல் ரனுஜா, துதர்பூர், பஜ்ரங்பூர், விஜய்பூர், பரத்பூர், நந்த்பூர், வரையிலும் துரோலில் இருந்து ஃபல்லா, ரஞ்சித்பார், ஜம்வந்தல், நந்த்பூர், வரையிலும் உள்ளது. அங்குள்ள பெரும்பாலான மக்கள் விவசாயிகள் ஆவர். இவர்களில் சிலர் கால்நடை வளர்த்தலையும் மேற்கொள்கின்றனர்.  

## வரலாறு
1982 ஆம் ஆண்டு உண்ட் ஆற்றின் குறுக்கே உண்ட் அணை கட்டப்பட்டதன் காரணமாக வீர்பூர் என்ற பழைய இடத்திலிருந்து மக்கள் இடம்பெயர்ந்து வந்து நந்த்பூர் என்ற புதிய கிராமத்தை உருவாக்கினார்கள்.  

## புள்ளிவிவரங்கள்
- மக்கள் தொகை (தோராயமாக): 1000
- கட்டிடங்கள் (தோராயமாக): 142
- கோவில்கள்:4
- கடைகள்:8
- தொடக்கப்பள்ளி: 1

## ஒருங்கிணைப்புகள்
நந்தபூர் கிராமத்தின் அமைவிடம் 22.406355°வ 70.363014°கி
# கோவாலா (அகிர்)


**கோவாலா** (**கோலா** என்றும் உச்சரிக்கப்படுகிறது) என்பது அகிர்/யாதவ சமூகத்தின் துணைச்சாதியாகும். இந்திய மாநிலங்களான அசாம், மேற்கு வங்கம், திரிபுரா, இமாச்சலப் பிரதேசம் மற்றும் அண்டை மாநிலங்களான அருணாச்சலப் பிரதேசம், பஞ்சாப், சண்டிகர் ஆகியவற்றில் இவர்கள் காணப்படுகின்றனர். பாரம்பரியமாக இவர்கள் கால்நடை வளர்ப்பவர்கள் அல்லது பால் கறப்பவர்கள் ஆவர். இவர்கள் ஒரு வளமான சமூகமாகக் கருதப்படுகிறார்கள்.  

கோவாலாக்கள் கிருஷ்ணருடன் நெருங்கிய தொடர்புடையவர்கள் என்றும் தங்களை ராஜா யதுவின் வழித்தோன்றல்கள் என்று கருதுகின்றனர். 1910களில் இவர்கள் சமசுகிருதமயமாக்கலின் ஒரு பகுதியாக யாதவ சமூகத்தின் ஒரு பகுதியாக மாறினர்.  

இதர பிற்படுத்தப்பட்ட வகுப்பினர் பட்டியலில் கவாலா, கோவாலா சாதியினர் சண்டிகார் ஒன்றியப் பகுதியில் அறிவிக்கப்பட்டுள்ளர்.
# கோசியா

**கோசியா** (*ஆங்கிலம்: Khoshya;* ) என்பது இந்தியாவின் இராசத்தான், அரியானா மாநிலங்களைச் சேர்ந்த அகிர்களின் கோத்திரம் ஆகும். வரலாற்றாசிரியர் ரிச்சர்ட் கேப்ரியல் ஃபாக்சின் கூற்றுப்படி, கோசியா அகிர்வாலில் ஆதிக்கம் செலுத்தும் குலமாகும். இதன் மூதாதையர்கள் பராவாசில் உள்ள சில குஜ்ஜார் கிராமங்களை வலுக்கட்டாயமாக ஆக்கிரமித்தனர். இந்த குலத்தின் வழித்தோன்றல்களில் ஒருவரான சௌதாரி தீப்சந்த், பேரரசர் இரண்டாம் ஆலம்கீரின் (1754–59) படையில் ஒரு சர்தாராக இருந்தார்.  

மாற்றாக இது காசுமீரின் பிராமண சமூகத்தில் ஒரு குடும்பப்பெயராகவும் காணப்படுகிறது. இவர்கள் காஷ்மீரி பண்டிதர்கள் என்று அழைக்கப்படுகின்றனர்.
# கசுதி கொத்தமல்லி


**கசுதி கொத்தமல்லி** (*Kasti Coriander*) என்பது இந்திய மாநிலமான மகாராட்டிராவில் பயிரிடப்படும் ஒரு வகை கொத்தமல்லி ஆகும். இது லாத்தூர் மாவட்டத்தின் அவுசா வட்டத்திலுள்ள ஆசிவ் கிராமத்தில் பொதுவாகவும் பரவலாகவும் பயிரிடப்படும் பயிராகும்.  

இதன் புவியியல் குறியீட்டு குறிச்சொல்லின் கீழ், இது "கசுதி கொத்தமல்லி" என்று குறிப்பிடப்படுகிறது.  

## பெயர்
மராத்தி உள்ளூர் மாநில மொழியில் கசுதி கொத்திம்பிர் என்று கசுதி கொத்தமல்லி அழைக்கப்படுகிறது.  

## விளக்கம்
ஆசிவ் கிராமமும் இதைச் சுற்றியுள்ள பகுதிகளும் ஆசுதா வட்டத்தில் தரமான கொத்தமல்லி சாகுபடிக்கு பெயர் பெற்றவை. ஆண்டுதோறும் 150-175 ஏக்கர் பரப்பளவில் பயிரிடப்படுகிறது. இந்த பயிர் இதன் தனித்துவமான நறுமணம் மற்றும் சுவைக்காக மிகவும் விரும்பப்படுகிறது. இது சந்தையில் ஒரு மதிப்புமிக்க பொருளாக அமைகிறது.  

## புவிசார் குறியீடு
கசுதி கொத்தமல்லி 30 மார்ச் 2024 அன்று இந்திய மத்திய அரசின் கீழ் உள்ள புவியியல் குறியீடுகள் பதிவேட்டில் புவியியல் குறியீடு நிலையினைப் பெற்றது. இது 6 பிப்ரவரி 2032 வரை செல்லுபடியாகும்.  

அவுசாவைச் சேர்ந்த கசுதி கொட்டிம்பீர் சேத்காரி உட்பதக் சங்கம், கசுதி கொத்தமல்லியின் புவிசார் குறியீடு பதிவை முன்மொழிந்தது. பிப்ரவரி 2022இல் விண்ணப்பத்தை தாக்கல் செய்த பிறகு, கசுதி கொத்தமல்லி 2024இல் சென்னையில் உள்ள புவியியல் அடையாளப் பதிவேட்டால் புவிசார் குறிச்சொல்லை வழங்கியது. இதன்மூலம் மகாராட்டிராவிலிருந்து புவியியல் குறியீடு குறிச்சொல்லைப் பெற்ற 46ஆவது வகைப் பொருட்களாக இது மாறியது.
# கந்தகார் மாவட்டம்


13 மாவட்டங்கள்]]  
**கந்தகார் மாவட்டம்** (*Kandahar District *), ஆப்கானித்தான் நாட்டின் நடுவில் அமைந்த கந்தகார் மாகாணத்தில் உள்ள மாவட்டம் ஆகும். இதன் நிர்வாகத் தலைமையிட நகரம் கந்தகார், மாகாணத் தலைநகரும் ஆகும். கந்தகார் நகரமானது, நாட்டின் தலைநகரான காபூலுக்கு தென்மேற்கே 500 கிலோமீட்டர் தொலைவில் அமைந்துள்ளது.  

இதன் வடக்கில் அர்கந்தாப் மாவட்டம், மேற்கில் பஞ்ச்வாய் மாவட்டம், வடகிழக்கில் ஷா வாலி கோட் மாவட்டம், கிழக்கிலும், தெற்கிலும் தாமன் மாவட்டம் அமைந்துள்ளது. 2006ஆம் ஆண்டில் இம்மாவட்டத்தின் மக்கள் தொகை 4,68,200 ஆகும்.  

## பண்டைய வரலாறு

### நவீன வரலாறு
கந்தகார் முன்னாள் தாலிபான்களின் அரசியல் தலைநகராக விளங்கியது.  
## கல்வி
கந்தகார் மாவட்டம் 30 கல்வி நிலையங்கள், 12,000 மாணவர்களுடன் கொண்டுள்ளது.
# அர்கிஸ்தான் மாவட்டம்



**அர்கிஸ்தான் மாவட்டம்** (*Arghistan District*), ஆப்கானித்தான் நாட்டின் கந்தகார் மாகாணத்தில் உள்ளது. இதன் தலைமையிடம் அர்கிஸ்தான் நகரம் ஆகும். இந்நகரம் நாட்டின் தலைநகரான காபூலுக்கு கிலோமீட்டர் தொலைவில் உள்ளது. இம்மாவட்டத்தில் அர்கிஸ்தான் ஆறு பாய்கிறது.அர்கிஸ்தான் மாவட்டத்தின் தெற்கில் ஸ்பின் போல்டாக் மாவட்டம், மேற்கில் தாமன் மாவட்டம், வடக்கில் சாபுல் மாகாணம், கிழக்கில் மரூப் மாவட்டம், தெற்கில் பாக்கித்தான் நாடும் உள்ளது.  
## வரலாறு
2007ல் அமெரிக்கப் படைகள் அர்கிஸ்தான் மாவட்டத்தை மறுசீரமைக்கும் பணியில் ஈடுபட்டது.  
2014ல் அமெரிக்கப் படைகள் இம்மாவட்டத்திலிருந்து வெளியேறிதும், ஆப்கான் தேசிய பாதுகாப்புப் படைகள் இம்மாவட்டத்தின் பொறுப்பை ஏற்றது. டிசம்பர் 2020ல் 1,26,000 கன மீட்டர் நீரைத் தேக்கும் அளவிற்கு அணை நிறுவப்பட்டது.
# பத்லாபூர் நாவல்

**பத்லாபூர் நாவல்** (*Badlapur Jamun*) என்பது இந்திய மாநிலமான மகாராட்டிராவில் வளர்க்கப்படும் நாவல் பழத்தின் (*சிஜைகியம் குமினி*) பாரம்பரிய வகையைக் குறிக்கிறது. தானே மாவட்டத்தில் அமைந்துள்ள அம்பர்நாத் வட்டத்தின் பத்லாபூர் பகுதியில் பத்லாபூர் நாவல் ஏராளமாக பயிரிடப்படுகிறது.  

இதன் புவியியல் குறியீட்டு குறிச்சொல்லின் கீழ், இது "பத்லாபூர் நாவல்" என்று குறிப்பிடப்படுகிறது.  

## விளக்கம்
பத்லாபூர் நாவல் இனிப்பு, புளிப்புச் சுவையுடன் கூடிய ஊதா நிறத்திலுள்ள பழம் ஆகும். இப்பகுதியின் செம்பாறை மண் மற்றும் காலநிலை ஆகியவை இரும்பு மற்றும் ஊட்டச்சத்துக்கள் நிறைந்த பழங்களை உருவாக்குகின்றன. 2023ஆம் ஆண்டு நிலவரப்படி, பத்லாபூர் மற்றும் அதைச் சுற்றியுள்ள 1,250 மரங்களுக்கு கூடுதலாக 2,000 மரக்கன்றுகளை சுற்றுச்சூழல் ஆர்வலர்கள் தயார் செய்துள்ளனர்.  

## புகைப்படம்
ஜம்புல் பரிசம்வர்தன் மற்றும் சமுதய் விகாசு அறக்கட்டளையின் ஆதித்யா கோலேவின் உண்மையான புகைப்படங்கள்-புவிசார் குறிச்சொல் பதிவுக்கான அசல் விண்ணப்பதாரர்கள்.  

## புவிசார் குறியீடு
பத்லாபூர் நாவல் இந்திய மத்திய அரசின் கீழ் உள்ள புவியியல் குறியீடுகள் பதிவேட்டில் இருந்து புவியியல் குறியீடு 31 மார்ச் 2024 அன்று வழங்கப்பட்டது. இந்தத் தகுதி 23 மே 2032 வரை செல்லுபடியாகும்.  

பத்லாபூரைச் சேர்ந்த ஆதித்யா கோலே தலைமையிலான ஜம்புல் பரிபூரண மற்றும் சமுதய் விகாசு அறக்கட்டளை ஆகியவை பத்லாப்பூர் நாவலின் புவிசார் குறியீட்டு பதிவை முன்மொழிந்தன. பத்லாப்பூர் பிராந்தியத்திலிருந்து ஐந்து வகையான நாவல்கள் இதன் உணவு தொழில்நுட்பத் துறையில் தர சோதனைக்காக பாபா அணு ஆராய்ச்சி மையத்திற்கு அனுப்பப்பட்டன. 2022 மே மாதம் விண்ணப்பத்தை தாக்கல் செய்த பிறகு, சென்னை புவியியல் குறியீட்டு பதிவேட்டில் 2024 ஆம் ஆண்டில் நாவலுக்கு புவிசார் குறியீட்டு தகுதியினை வழங்கியது. இதனால் "பத்லாபூர் நாவல்" என்ற பெயர் இப்பகுதியில் வளர்க்கப்படும் நாவல்களுக்கு பிரத்தியேகமாக வழங்கப்பட்டது. இது பகடோலி நாவலுக்கு முன்பு இந்தியாவிலிருந்து வந்த முதல் நாவல் வகையாகவும், புவிசார் குறியீட்டினைப் பெற்ற மகாராட்டிராவிலிருந்து 47ஆவது வகை பொருட்களாகவும் மாறியது.
# மரூப் மாவட்டம்



**மரூப் மாவட்டம்** (*Maruf District*), ஆப்கானித்தான் நாட்டின் கந்தகார் மாகாணத்தில் உள்ள 13 மாவட்டங்களில் ஒன்றாகும். இதன் நிர்வாகத் தலைமையிடம் மரூப் நகரம் ஆகும். மரூப் நகரம் மாகாணத் தலைநகரான கந்தகாருக்கு 190 கிலோமீட்டர் தொலைவிலும், நாட்டின் தலைநகரான காபூலுக்கு தெற்கே 475 கிலோமீட்டர் தொலைவிலும் உள்ளது.  

## அமைவிடம்
மரூப் மாவட்டத்தின் மேற்கில் அர்கிஸ்தான் மாவட்டம், வடக்கில் சாபுல் மாகாணம், கிழக்கிலும், தெற்கிலும் பாகித்தான் நாடும் உள்ளது. இம்மாவட்டம் பாகிஸ்தானுடன் 155 கிலோமீட்டர் தொலைவிற்கு எல்லையை பகிர்ந்து கொண்டுள்ளது.  

## மக்கள் தொகை & வேளாண்மை
2006ஆம் ஆண்டின் கணக்கெடுப்பின்படி, மரூப் மாவட்டத்தின் மக்கள் தொகை 2,00,000 ஆகும். இம்மாவட்டத்தில் 360 கிராமங்களும், வேளாண்மை நிலங்களும் உள்ளது. இம்மாவட்டத்தில் மரூப் அர்கிஸ்தான் ஆறு மற்றும் கதானி ஆறுகள் பாய்கிறது.  
## வரலாறு
22 பிப்ரவரி 2018 அன்று தலிபான்கள் இம்மாவட்டத்தின் தலைமையிடமான மரூப் நகரத்தை கைப்பற்றினர்.
# கமடோலி


**கமடோலி** *(Kamadolli)* என்பது இந்தியாவின் தென் மாநிலமான, கர்நாடகாவில் உள்ள ஒரு கிராமம் ஆகும். இது கருநாடகாவின் தார்வாட் மாவட்டத்தின் குண்ட்கோல் வட்டத்தில் அமைந்துள்ளது. இது ஊப்ளி நகரத்திலிருந்து சுமார் 30 கி.மீ தொலைவிலும், கோவாவின் பனாசிம் நகரத்திலிருந்து சுமார் 200 கி.மி தொலைவில் அமைந்துள்ளது.  

## மக்கள் தொகை
2011ஆம் ஆண்டு மக்கள் தொகை கணக்கெடுப்பின்படி, கமடோலியில் 1636 வீடுகள் இருந்தன. கிராமத்தின் மொத்த மக்கள் தொகை 7931 ஆகும். ஆண்கள் 4027, பெண்கள் 3904, 0-6 வயதுடைய 400 குழந்தைகள் இருந்தனர்.
# சோராபாக் மாவட்டம்

நாட்டின் கந்தகார் மாகாணத்தின் 13 மாவட்டங்களின் வரைபடம்]]  

**சோராபாக் மாவட்டம்** (*Shorabak District*)ஆப்கானித்தான் நாட்டின் கந்தகார் மாகாணத்தின் 13 மாவட்டங்களில் ஒன்றாகும். இதன் தலைமையிடமான சோராபாக் நகரம் மாகாணத் தலைநகரான கந்தகாருக்கு 110 கிலோமீட்டர் தொலைவிலும்; நாட்டின் தலைநகரான காபூலுக்கு 702.2 கிலோமீட்டர் தொலைவிலும் உள்ளது.  
2020ஆம் ஆண்டில் இம்மாவட்டத்தின் மக்கள் தொகை 13,020 ஆகும்.  
இம்மாவட்டம் 21 பிப்ரவரி 2017 முதல் தாலிபான்களின் கட்டுப்பாட்டில் சென்றது.  

## அமைவிடம்
கந்தகார் மாகாணத்தின் தென்கிழக்கில் அமைந்த சோராபாக் மாவட்டத்தின் மேற்கில் ரெக் மாவட்டம், வடக்கில் ஸ்பின் போல்டாக் மாவட்டம், கிழக்கிலும், தெற்கிலும் பாக்கித்தான் நாடும் அமைந்துள்ளது.  
## புவியியல்
ஆப்கான்--பாகிஸ்தான் எல்லையில் அமைந்த சோராபாக் மாவட்டம், சுலைமான் மலைத்தொடரின் மேற்கில், கடல் மட்டத்திலிருந்து 1243 மீட்டர் உயரத்தில் அமைந்துள்ளது.
# சோபனா நரசிம்மன்


**சோபனா நரசிம்மன்** (*Shobhana Narasimhan*) என்பவர் ஒரு இந்தியக் கல்வியாளர் ஆவார். இவர் பெங்களூரில் உள்ள ஜவகர்லால் நேரு மேம்பட்ட அறிவியல் ஆராய்ச்சி மையத்தில் கோட்பாட்டு அறிவியல் பேராசிரியராக உள்ளார். கணிப்பிய நானோ அறிவியல் இவரது முக்கிய ஆர்வமுள்ள துறையாக உள்ளது. பரிமாணத்தைக் குறைப்பதும் அளவைக் குறைப்பதும் பொருள் பண்புகளை எவ்வாறு பாதிக்கிறது என்பதை இவரது ஆய்வு ஆராய்கிறது. இவர் அமெரிக்க கலை மற்றும் அறிவியல் அகாதமியின் சர்வதேச கௌரவ உறுப்பினராகவும், இந்திய அறிவியல் கழகம் , தேசிய அறிவியல் அகாடமி, அமெரிக்க இயற்பியல் சங்கத்தின் உறுப்பினராகவும் உள்ளார்.  

## கல்வியும் தொழிலும்
சோபனா 1983 ஆம் ஆண்டு மும்பையில் உள்ள செயிண்ட் சேவியர் கல்லூரியில் இயற்பியலில் இளங்கலைப் பட்டமும், 1985 ஆம் ஆண்டு மும்பை ஐஐடி இல் இயற்பியலில் முதுகலைப் பட்டமும் பெற்றார். 1991 ஆம் ஆண்டு ஆர்வர்டு பல்கலைக்கழகத்தில் தத்துவார்த்த இயற்பியலில் முனைவர் பட்டம் பெற்றார். அங்கு டேவிட் வாண்டர்பில்ட் இவருக்கு நெறியாளராக இருந்தார். பின்னர், அமெரிக்காவின் புரூக்ஹேவன் தேசிய ஆய்வகத்திலும், ஜெர்மனியின் பெர்லினில் உள்ள மேக்ஸ் பிளாங்க் சொசைட்டியின் ஃபிரிட்ஸ்-ஹேபர்-இன்ஸ்டிடியூட்டிலும் முதுகலை பட்டப் படிப்பை மேற்கொண்டார். 1996 ஆம் ஆண்டு பெங்களூரில் உள்ள ஜவகர்லால் நேரு மேம்பட்ட அறிவியல் ஆராய்ச்சி மையத்தின் தத்துவார்த்த அறிவியல் பிரிவில் புலப்பேராசிரிய உறிப்பினராக சேர்ந்தார் இவர் அதற்கு முன்னர் தத்துவார்த்த அறிவியல் பிரிவின் தலைவராகவும், கல்வி விவகாரங்களுக்கான துறைத் தலைவராகவும் இருந்தார்.  

## அங்கீகாரங்கள்
2021 ஆம் ஆண்டில், இவர் *ஆசிய விஞ்ஞானி* 100 என்ற விருதைப் பெற்றார். 2022 ஆம் ஆண்டில் அமெரிக்க இயற்பியல் கழக ஆய்வுறுப்பினராக இவர் அங்கீகரிக்கபட்டார்.  

## சொற்பொழிவுகளும், கருத்தரங்கு உரைகளும்

### தொழில்நுட்ப விளக்கங்கள்

1. மாற்றத்தின் முகவர்கள்: நவீன உலகில் வினையூக்கிகளின் பங்கு
1. புதுமையான நானோ பொருட்களை வடிவமைக்க விளக்கிகளைப் பயன்படுத்துதல்
1. இயற்பியலில் புதிய எல்லைகள்
1. வினையூக்கிகளின் பகுத்தறிவு வடிவமைப்பு
1. ஆராய்ச்சி கட்டுரைகளை எழுதுவது எப்படி

### ஸ்டெம் துறையில் பெண்கள் பற்றிய உரைகள்

1. அறிவியலில் பெண்ணாக இருப்பது ஏன் (இன்னும்) கடினம்?
1. "இனி தனியாக இல்லை!": இயற்பியலில் பெண்களுக்கான தொழில் மேம்பாட்டுப் பட்டறைகள்
1. இந்தியப் பெண்கள்

## வெளியீடுகள்
அட்டவணைப்படுத்தப்பட்ட ஷோபனா நரசிம்மன் வெளியீடுகள் குழு வலைப்பக்கத்தில்
# இசுட்ரோன்சியம் புளோரோகுளோரைடு



**இசுட்ரோன்சியம் புளோரோகுளோரைடு** (*Strontium fluorochloride*) என்பது SrFCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுட்ரோன்சியம் புளோரைடு குளோரைடு என்ற பெயராலும் இச்சேர்மம் அழைக்கப்படுகிறது. இசுட்ரோன்சியம், புளோரின், குளோரின் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
இசுட்ரோன்சியம் புளோரைடுடன் இசுட்ரோன்சியம் குளோரைடைச் சேர்த்து வினைபுரியச் செய்து இசுட்ரோன்சியம் புளோரோகுளோரைடு சேர்மத்தை தயாரிக்கலாம்.  

::SrF<sub>2</sub> + SrCl<sub>2</sub> -> 2SrFCl  

## இயற்பியல் பண்புகள்
இசுட்ரோன்சியம் புளோரோகுளோரைடு சேர்மம் நாற்கோணவமைப்பில் , மேட்லாக்கைட்டு-வகை PbFClகட்டமைப்புடன் P4/mmm என்ற இடக்குழுவில் படிகங்களாக உருவாகிறது.  

## பயன்கள்
ஒளிக்கதிர் சிகிச்சை, அழுத்தம் மற்றும் வெப்பநிலை உணர்தல் போன்ற பயன்பாடுகளிலும், பிற சேர்மங்களைப் பெறுவதற்கான முன்னோடியாகவும் இதன் ஆற்றலுக்காகவும் இசுட்ரோன்சியம் புளோரோகுளோரைடு சேர்மம் அறியப்படுகிறது.
# வாசுமத் மஞ்சள்

**வாசுமத் மஞ்சள்** (*Vasmat turmeric*) என்பது இந்திய மாநிலமான மகாராட்டிராவில் முக்கியமாக வளர்க்கப்படும் மஞ்சள் வகையாகும். இது மகாராட்டிராவின் மராத்வாடா பிராந்தியத்தின் கிங்கோலி மாவட்டத்தில் பொதுவாகவும் பரவலாகவும் பயிரிடப்படும் பயிராகும். கிங்கோலி, பர்பணி, நாந்தேட், வாசிம், அகோலா மாவட்டங்களில் மஞ்சள் சாகுபடி முக்கியமானது. இந்த பிராந்தியத்தில் மஞ்சள் சாகுபடியின் கீழ் கிங்கோலி மாவட்டம் மிகப்பெரிய பரப்பளவைக் கொண்டுள்ளது.  

இந்த மஞ்சள் புவியியல் குறியீட்டு குறிச்சொல்லின் கீழ், இது "வாசுமத் மஞ்சள்" என்று குறிப்பிடப்படுகிறது.  

## பெயர்
கிங்கோலி மாவட்டத்தின் பாசுமத் வட்டத்தில் விளையும் வாசுமத் மஞ்சள் (*வாஸ்மத் ஹால்தி*) ஒரு மதிப்புமிக்க பயிராகும். ஏனெனில் இங்கு அதிகமாக இந்த மஞ்சள் உற்பத்தி ஆவதால் இதன் பெயரால் அழைக்கப்படுகிறது. (ஹலாத் அல்லது ஹல்தி என்றால் மராத்தியில் மஞ்சள் என்று பொருள்). வஸ்மத் அல்லது பஸ்மத் அல்லது வசுமத் என்பது இதே பெயரின் மாறுபாடுகள் ஆகும்.  

## விளக்கம்
வாசுமத் மஞ்சள் என்றும் அழைக்கப்படும் வஸ்மத் ஹல்தியில் குர்க்குமின் இருப்பதால் சுவை மற்றும் நிறத்தை வழங்கும் தனித்துவமான பண்பு கொண்டது. இதன் தரம், சுவை, தோற்றம், நறுமணம், நிறம், இதன் ஆயுளுடன் சேர்ந்து, இதை தனித்துவமாக்குகிறது. இப்பயிர் விளையும் பகுதியின் காலநிலை நிலை, மண்ணின் பண்பு, நீரின் தரம், சிறப்பு வளர்ப்பு முறை வாசுமத் மஞ்சளின் ஊட்டச்சத்து, மருத்துவ மற்றும் இரசாயன பண்புகளுக்கு பங்களிக்கின்றன. வாசுமத் மஞ்சள் அதன் வேர்பாடுகளுக்காக வெப்பமண்டல காலநிலைகளில் பயிரிடப்படுகிறது. மேலும் பெரிய நீள்வட்ட இலைகளுடன் ஒரு குறுகிய தண்டைக் கொண்டுள்ளது. மஞ்சல் வேரினை அரைத்து பசை அல்லது உலர்ந்த தூளாக அரைத்துப் பயன்படுத்தலாம். வாசுமத் மஞ்சளின் உற்பத்தியாளர்கள் பாரம்பரிய, கரிம சாகுபடி செயல்முறைகளைப் பின்பற்றுகிறார்கள். இது பண்டைய காலங்களிலிருந்து நடைமுறையில் உள்ளது. நன்கு அறியப்பட்ட மஞ்சள் வகையான 'சேலம்' இன் தாய் வேர் தண்டு ஏற்றுமதியாளராக இப்பகுதி உள்ளது.  

இது வீட்டு பயன்பாட்டிற்கு மட்டுமல்லாமல் பல்வேறு மத விழாக்கள் மற்றும் ஆன்மீக விழாக்களிலும் பயன்படுத்தப்படுகிறது. வாசுமத் மஞ்சள் என்பது ஆயுர்வேதம், யுனானி மற்றும் சித்த மருத்துவத்தில் பரவலாகப் பயன்படுத்தப்படும் ஒரு மருத்துவத் தாவரமாகும். இது பல்வேறு நோய்களுக்கு வீட்டு வைத்தியமாகவும் பயன்படுத்தப்படுகிறது. வாசுமத் மஞ்சள் ஒரு சுவையூட்டும் பொருளாகவும், வண்ணமயமாக்கல் பொருளாகவும் சமையலில் முக்கிய மூலப்பொருளாகவும் பயன்படுத்தப்படுகிறது. புற்றுநோய் எதிர்ப்பு மற்றும் தீநுண்மி எதிர்ப்பு பண்புகள் காரணமாக இது மருந்து மற்றும் ஒப்பனை தொழில்களிலும் பயன்படுகிறது.  

## படங்கள்
இரித்துரா கிராமத்தைச் சேர்ந்த வாசுமத் மஞ்சல் விவசாயி வழங்கிய புகைப்படங்கள்.  

## புவிசார் குறியீடு
வாசுமத் மஞ்சளுக்கு இந்தியாவில் மத்திய அரசின் கீழ் உள்ள புவியியல் குறியீடுகள் பதிவேட்டில் புவியியல் குறி நிலை 30 மார்ச் 2024 அன்று வழங்கப்பட்டது. இது 19 அக்டோபர் 2031 வரை செல்லுபடியாகும்.  

வாசுமத் நகரைச் சேர்ந்த பாலசாகேப் தாக்கரே அரித்ரா ஆராய்ச்சி மற்றும் பயிற்சி மையம், வாசுமத் மஞ்சள் புவிசார் குறியீட்டு பதிவை முன்மொழிந்தது. அக்டோபர் 2021இல் விண்ணப்பத்தை தாக்கல் செய்த பிறகு, மஞ்சளுக்கு 2024ஆம் ஆண்டில் சென்னை உள்ள புவியியல் குறியீட்டு பதிவேட்டில் புவிசார் குறியீடு வழங்கப்பட்டது. இதனால் "வாசுமத் மஞ்சள்" என்ற பெயர் இப்பகுதியில் பயிரிடப்படும் மஞ்சளுக்கு பிரத்தியேகமாக அமைந்தது. இதனால் சாங்லி மஞ்சளுக்குப் பிறகு மகாராட்டிராவிலிருந்து மூன்றாவது மஞ்சள் வகையாகவும், புவியியல் குறியீட்டைப் பெற்ற மகாராட்டிராவிலிருந்த 37ஆவது பொருட்களாகவும் இது மாறியது.
# கன்னொலி


**கன்னொலி** *(Kannolli)* என்பது இந்தியாவின் தென் மாநிலமான கருநாடகாவில் உள்ள ஒரு கிராமம் ஆகும். இது கருநாடகாவின் பீசப்பூர் மாவட்டத்தின் சிந்துகி வட்டத்தில் அமைந்துள்ளது.  
## மக்கள் தொகை
2001 ஆம் ஆண்டு இந்திய மக்கள் தொகைக் கணக்கெடுப்பின்படி இக் கிராமத்தின் மொத்த மக்கள் தொகை 5357 ஆகும். இதில் ஆண்கள் 2757 மற்றும் பெண்கள் 2600.
# ரெக் மாவட்டம்


**ரெக் மாவட்டம்** (*Reg District*), ஆப்கானித்தான் நாட்டின் தெற்கில் உள்ள கந்தகார் மாகாணத்தில் உள்ள 13 மாவட்டங்களில் ஒன்று. இதன் நிர்வாகத் தலைமையிடம் *ரெக் அலாக்காதரி* கிராமம் ஆகும். பரப்பளவில் ரெக் மாவட்டம், கந்தகார் மாகாணத்தில் பெரிய மாகாணமாக இருப்பினும் சிறிய அளவில் மக்கள் தொகை கொண்டுள்ளது.  

## அமைவிடம்
கந்தகார் மாகாணத்தின் தென்மேற்கில் அமைந்த ரெக் மாவட்டத்தின் மேற்கில் ஹெல்மெண்ட் மாகாணம், வடக்கில் பஞ்ச்வாய் மாவட்டம் மற்றும் தாமன் மாவட்டங்களும், கிழக்கில் சோராபாக் மாவட்டம், தெற்கில் பாகிஸ்தான் நாட்டின் பலூசிஸ்தான் மாகாணமும் எல்லைகளாக உள்ளது.  
## பிற விவரங்கள்
மிகவும் வறட்சியான, பாலைவனம் போன்ற ரெக் மாவட்டத்தில் 2006ஆம் ஆண்டின் கணக்கெடுப்பின்படி மக்கள் தொகை 7,900 மட்டுமே. இம்மாவட்டத்தில் பலூச்சி மக்கள் மற்றும் பஷ்தூன் மக்கள் அதிகம் வாழ்கின்றனர். இம்மாவட்டத்தில் ஆப்கான்-பாகிஸ்தான் நாடுகளின் சிறிய எல்லைச்சாவடி உள்ளது.
# தாமன் மாவட்டம், கந்தகார்



13 மாவட்டங்கள்]]  
**தாமன் மாவட்டம்** (*Daman District*), ஆப்கானித்தான் நாட்டின் கந்தகார் மாகாணத்தின் 13 மாவட்டங்களில் ஒன்றாகும். கந்தகார் மாகாணத்தின் மத்தியப் பகுதியில் அமைந்த இம்மாவட்டத்தி நிர்வாகத் தலைமையிடம் *தாமன் நகரம்* ஆகும். தாமன் நகரமானது, மாகாணாத் தலைநகரான கந்தகாரிலிருந்து 18 கிலோமீட்டர் தொலைவிலும்; நாட்டின் தலைநகரான காபூலுக்கு தெற்கே1610 கிலோமீட்டர் தொலைவிலும் உள்ளது.  

## அமைவிடம்
கந்தகார் மாகாணத்தின் மையப் பகுதியில் அமைந்த தாமன் மாவட்டத்தின் மேற்கில் பஞ்ச்வாய் மாவட்டம் மற்றும் கந்தகார் மாவட்டங்களும், வடக்கில் ஷா வாலி கோட் மாவட்டம், வடகிழக்கில் சாபுல் மாகாணம், கிழக்கில் ஸ்பின் போல்டாக் மாவட்டம், தெற்கில் ரெக் மாவட்டம் எல்லைகளாக கொண்டுள்ளது.  
## பிற விவரங்கள்
2006ஆம் கணக்கெடுப்பின்படி, தாமன் மாவட்டத்தின் மக்கள் தொகை 30,700 ஆகும். ஹெல்மண்ட் மாகாணத்தின் பள்ளத்தாக்கிலிருந்து வரும் நீர் இம்மாவட்டத்தின் நீர் ஆதாரம் ஆகும்.  

தாமன் நகரத்திலிருந்து 15 கிலோமீட்டர் தொலைவில் கந்தகார் பன்னாட்டு வானூர்தி நிலையம் உள்ளது.
# கோபா (இனக்குழு)

**கோபா** (*Gopa*) அல்லது **கோப்** அல்லது **கோபே** என்பது இந்தியாவிலும் நேபாளத்திலும் காணப்படும் இனக்குழுவாகும். இவர்கள்து பொதுவாக இந்தியாவில் பீகார் மாநிலத்திலும் நேபாளத்தின் தெராய் பகுதியிலும் அகிர் எனும் பெயரால் அழைக்கப்படுகின்றனர்.  

## சொற்பிறப்பியல்
சமசுகிருத வார்த்தையான கோபா, முதலில் மாடு மேய்ப்பவரை குறிக்கிறது. பின்னர் இது மாடுபிடிக்கும் தொழுவத்தின் தலைவன் என்றும் இறுதியாக ஒரு பழங்குடியினரின் தலைவன் என்றும் பொருள் கொள்ளத் தொடங்கியது.  

## தோற்றமும் வரலாறும்
பண்டைய அறிஞரான புத்தசுவாமி, தனது பிரகத்கதாசுலோகசம்கிரகாவில், 'கோசா'வில் வாழ்ந்த ஒரு அபிராவின் கதையைக் குறிப்பிட்டுள்ளார். இதில் 'அபிர' மற்றும் 'கோபா' ஆகிய இரண்டு சொற்களும் ஒரே மக்களைக் குறிக்கப் பயன்படுத்தப்பட்டுள்ளன.  

அமரகோசம் கோபா, கோபாலா, கோசம்க்யா, கோதுக் மற்றும் பல்லவா ஆகிய பெயர்களை அபிராவின் ஒத்த சொற்களாக பட்டியலிடுகிறது. அபிராசு வாழ்ந்த கிராமம் அல்லது குடியிருப்பு கோசா அல்லது அபிராபள்ளி என்று அழைக்கப்பட்டது என்று கூறுகிறது.  

மிகிரகுலன் போன்ற ஆட்சியாளர்களின் கல்வெட்டுகளிலும், கி.பி 876ஆம் ஆண்டு போஜ தேவாவின் கல்வெட்டிலும் குறிப்பிடப்பட்டுள்ளபடி, பண்டைய மற்றும் ஆரம்பகால இடைக்காலத்தில் குவாலியர் கோபகிரி என்று அழைக்கப்பட்டது. இது கோபர்கள் போன்ற மேய்ச்சல் சமூகங்களுடன் இந்த இடத்திற்கு ஒருவித தொடர்பைக் குறிக்கிறது  

## வம்சங்கள், தலைமைத்துவம் & ஜமீன்தாரி

- நேபாளத்தின் கோபால-குப்த வம்சம் மற்றும் மகிசபால வம்சம்.
- கோபூமின் சட்கோப் வம்சம். இதற்கு இரண்டு சட்கோப் (கோபா) மன்னர்கள் இருந்தனர். ஒருவர் அம்ரார்கரிலிருந்தும், மற்றவர் தேகூரிலிருந்தும் (திரிசசுதிகர் என்றும் அழைக்கப்படுகிறார்) ஆட்சி செய்தார்.
- வங்காளத்தில் மிட்னாபூர் ராஜ், நரஜோல் ராஜ், நாராயண்கர் மற்றும் பல்ராம்பூர் ஆகியவற்றின் ஆட்சியாளர்கள் சத்கோப்.
- பீகாரில் உள்ள முர்கோ தோட்டம், பராசடி தோட்டம், பெல்வர்கஞ்ச் தோட்டம், ராணிப்பட்டி தோட்டம், திண்டாங்கா தோட்டம்ஆகியவற்றின் கோபா அல்லது அகிர் தலைவர்.

## கோப் ஜாதியே மகாசபா
1911ஆம் ஆண்டு பாபு ராஷ் பிகாரி லால் மண்டல் என்பவரால் கோப் ஜாதியே மகாசபா உருவாக்கப்பட்டது. இது பீகாரில் உள்ள கோபே அல்லது அகிர் சாதியினரின் பிராந்திய அமைப்பாகும். பின்னர், கோப் ஜாதியே மகாசபா மற்றும் அகிர்களின் பிற பிராந்திய அமைப்புகளை இணைத்து அகில இந்திய யாதவ மகாசபா உருவாக்கப்பட்டது. அகில இந்திய யாதவ மகாசபையின் முதல் தேசிய மாநாடு பீகாரின் பூர்ணியாவில் ஏப்ரல் 17 முதல் 20 வரை 1924 அன்று நடைபெற்றது.
# இராம் ஜெய்பால் சிங் யாதவ்



**இராம் ஜெய்பால் சிங் யாதவ்** (*Ram Jaipal Singh Yadav*) இந்திய அரசியல்வாதியும் பீகார் மாநிலத்தின் முன்னாள் துணை முதல்வராக இருந்தவரும் ஆவார். இவர் கர்கா, சோன்பூர் மற்றும் பக்தியார்பூர் தொகுதிகளிலிருந்து ஏழு முறை பீகார் சட்டமன்ற உறுப்பினராக இருந்துள்ளார்.  

## ஆரம்பகால வாழ்க்கை மற்றும் குடும்பம்
இராம் ஜெய்பால் சிங் யாதவ் இந்தியாவின் பீகார் மாநிலத்தில் சரண் மாவட்டத்தில் பிறந்தார். <sup>&#x5B; *<span title="This claim needs references to reliable sources. (June 2022)">மேற்கோள் தேவை</span>* &#x5D;</sup>  

## அரசியல் வாழ்க்கை
இராம் ஜெய்பால் சிங் யாதவ் முதல் சட்டமன்றத் தேர்தலில் 1957ஆம் ஆண்டு கர்கா சட்டமன்றத்திலிருந்து பிரஜா சோசலிச கட்சியின் வேட்பாளராகத் தேர்ந்தெடுக்கப்பட்டார்.  

யாதவ் 1967 முதல் 1977 வரை சோன்பூர் சட்டமன்றத் தொகுதியிலிருந்து பீகார் சட்டமன்ற உறுப்பினராகவும், 1981 முதல் 1995 வரை பக்தியார்பூர் சட்டமன்றத் தொகுதியிலிருந்தும் இந்திய தேசிய காங்கிரசு உறுப்பினராகவும் தேர்ந்தெடுக்கப்பட்டார்.  

## தேர்தல் தோல்வி
1977ஆம் ஆண்டு தேவேந்திர பிரசாத் யாதவ் பீகார் சட்டமேலவைப் பதவியிலிருந்து விலகி, புல்பராசு சட்டமன்றத் தொகுதி இடைத்தேர்தலில் கர்பூரி தாக்கூர் போட்டியிட வழி வகுத்தார். தாக்கூர் இந்திய தேசிய காங்கிரசின் இராம் ஜெய்பால் சிங் யாதவை தோற்கடித்து 65000 வாக்குகள் வித்தியாசத்தில் வெற்றி பெற்றார்.  

## நினைவு

- இவர் நினைவாக இராம் ஜெய்பால் சிங் யாதவ் கல்லூரி, சூலை 5, 1971இல் நிறுவப்பட்டது. இது முன்னணி உயர்கல்வி நிறுவனங்களில் ஒன்றாகும். மேலும் இது சப்ரா பீகாரில் உள்ள ஜெய் பிரகாஷ் பல்கலைக்கழகத்தின் ஒரு அங்கமாகும்.
# அகசனல்



**அகசனல்** *(Agasanal)* என்பது இந்தியாவின் தென் மாநிலமான, கர்நாடகாவில் உள்ள ஒரு கிராமமாகும். இக்கிராமம் கர்நாடகாவின் பீசப்பூர் மாவட்டத்தின் இண்டி தாலுக்காவில் அமைந்துள்ளது. அகசனல் கிராமத்தில் இரண்டு கோவில்கள் உள்ளன. அவை 1. மதராசப் கோவில் மற்றொன்று மல்லிகார்ச்சூன கோவில் என்பவையாகும்.  

அகசனல் பீசப்பூர் நகருக்கு வடக்கே சுமார் 27 கி.மீ தொலைவில், வோர்டி கிராமத்திற்கு அருகில் அமைந்துள்ளது.
# கோராபுட் காலா ஜீரா



**கோராபுட் காலா ஜீரா நெல்** *(Koraput Kalajeera rice) தமிழில்; கோராபுட் கருப்பு சீரக நெல்* என்பது, பாசுமதி அல்லாத, நறுமணமுள்ள, கருப்பு நிறமுள்ள நெல்லின், ஒரு சிறிய அரிசி வகையாகும், இது முக்கியமாக இந்திய மாநிலமான ஒடிசாவில் வளர்க்கப்படுகிறது. இது ஒடிசாவின் கோராபுட் மாவட்டத்திலும், முன்னர் கோராபுட்டின் ஒரு பகுதியாக இருந்த நபரங்காப்பூர் மாவட்டத்திலும் பொதுவான மற்றும் பரவலாக பயிரிடப்படும் ஒரு பயிராகும். ஆயிரக்கணக்கான ஆண்டுகளாக, கோராபுட்டின் தற்போதைய பழங்குடி சமூகங்களின் மூதாதையர்கள் கலாசீரக நெல்லை பயிரிட்டு, வீட்டில் பாதுகாப்பதில் முக்கிய பங்கு வகிக்கின்றனர்.  

இது புவியியல் குறியீட்டின் கீழ், "கோராபுட் காலா ஜீரா நெல்" என்று குறிப்பிடப்படுகிறது.  

## பெயர் மரபு
கோராபுட் காலா ஜீரா நெல் என்பது, கோராபுட்டில் ஒரு மதிப்புமிக்க பயிராகும், எனவே அதன் பெயரால் பெயரிடப்பட்டது. மேலும் "கலாஜீரா" என்ற வார்த்தை 2 வார்த்தைகளால் ஆனது - "கலா" என்றால் ஒடியாவின் மாநில மொழியில் கருப்பு என்று பொருள், அதே நேரத்தில் "ஜீரா" என்றால் சீரக விதைகள் என்று பொருள். இது ஒடிசா "அரிசியின் இளவரசன்" என்று குறிப்பிடப்படுகிறது.  

### உள்ளூர் பெயர்
இது உள்ளூரில் "கோராபுட்டர் கலாஜிரா தன்" (କୋାବୁଟର କଲାବିବା ଧାନ) என்று அழைக்கப்படுகிறது.  

## விளக்கம்
இந்த அரிசி வகை நறுமணம் மிக்கது மற்றும் தனித்துவமானது, தனித்துவமான நிறம், சுவை, அமைப்பு மற்றும் நறுமணத்துடன் உள்ளது. இதன் நெல் கருப்பாக உள்ளது, ஆனால் அதன் அரிசி வெள்ளை நிறத்தில் இருக்கும்.  

## பயன்கள்
கோராபுட்டின் பழங்குடியினரால் தலைமுறை தலைமுறையாக பயிரிடப்படும் கலாசீரக அரிசி, புவனேசுவரில் உள்ள லிங்கராஜர் மற்றும் அனந்த பாசுதேவ் கோயில்களில் வழங்கப்படும் புனித பிரசாதம் அல்லது போக் (bhog) தயாரிக்கப் பயன்படுத்தப்படுவதால் ஆன்மீக முக்கியத்துவம் வாய்ந்தது. மேலும் இந்த முயற்சி கலாசீரா சாகுபடியை ஊக்குவிப்பதையும் நோக்கமாகக் கொண்டுள்ளது.  

## புவிசார் குறியீடு
இது இந்திய மத்திய அரசின் கீழ் உள்ள புவியியல் குறியீடுகள் பதிவேட்டில் இருந்து புவியியல் குறியீடு (GI) மதிப்பின் குறிச்சொல் சனவரி 2, 2024 அன்று வழங்கப்பட்டது *(சனவரி 10, 2032 வரை செல்லுபடியாகும்)*.  

புசாரிபுட்டைச் சேர்ந்த ஜெய்விக் சிறீ விவசாயிகள் உற்பத்தியாளர் நிறுவனம் லிமிடெட், கோராபுட் கலாசீரா அரிசியின் புவியியல் குறியீட்டுப் பதிவை முன்மொழிந்தது. சனவரி 2022 இல் விண்ணப்பத்தை தாக்கல் செய்த பிறகு, 2024 ஆம் ஆண்டில் சென்னையில் உள்ள புவியியல் குறியீட்டுப் பதிவேட்டால் அரிசிக்கு புவியியல் குறியீட்டுப் பதிவு வழங்கப்பட்டது, இதன் மூலம் "கோராபுட் கலாசீரா அரிசி" என்ற பெயர் இப்பகுதியில் விளையும் அரிசிக்கு மட்டுமே பிரத்தியேகமாக வழங்கப்பட்டது. இதன் மூலம் இது ஒடிசாவிலிருந்து வந்த முதல் அரிசி வகையாகவும், புவியியல் குறியீட்டைப் பெற்ற ஒடிசாவிலிருந்து வந்த 25 வது வகைப் பொருளாகவும் ஆனது.  

புவியியல் குறியீட்டுப் பதிவு, அரிசியை சட்டவிரோத விற்பனை மற்றும் சந்தைப்படுத்தலில் இருந்து பாதுகாக்கிறது, மேலும் அதற்கு சட்டப் பாதுகாப்பையும் தனித்துவமான அடையாளத்தையும் வழங்குகிறது.
# மத்திய வறண்ட மண்டல ஆராய்ச்சி நிறுவனம்


மத்திய வறண்ட மண்டல ஆராய்ச்சி நிறுவனம் இந்திய வேளாண் ஆராய்ச்சி கவுன்சிலின் மிகப்பெரிய ஆராய்ச்சி நிறுவனங்களில் ஒன்றாகும், இது இந்திய அரசின் வேளாண்மை மற்றும் விவசாயிகள் நல அமைச்சகத்தின் வேளாண் ஆராய்ச்சி மற்றும் கல்வித் துறையின் கீழ் செயல்படும் ஒரு தன்னாட்சி அமைப்பாகும்.  

வறண்ட மண்டல ஆராய்ச்சி மற்றும் மேம்பாட்டிற்காக பிரத்தியேகமாக அர்ப்பணிக்கப்பட்ட உலகின் முதல் நிறுவனங்களில் ஒன்றாக திகழ்கிறது. மணல் திட்டுகளை உறுதிப்படுத்துதல் மற்றும் காற்று அரிப்பைத் தடுக்க தங்குமிடப் பட்டை தோட்டங்களை நிறுவுதல் குறித்த ஆராய்ச்சியை மேற்கொள்ள இந்திய அரசு ஜோத்பூரில் பாலைவன காடு வளர்ப்பு ஆராய்ச்சி நிலையத்தை 1952 ஆம் ஆண்டு தொடங்கியபோது இந்த நிறுவனம் ஒரு எளிமையான தொடக்கத்தை ஏற்படுத்தியது. இது 1957 ஆம் ஆண்டில் பாலைவன காடு வளர்ப்பு மற்றும் மண் பாதுகாப்பு நிலையமாகவும், இறுதியாக அதன் தற்போதைய வடிவமான 1959 ஆம் ஆண்டில் யுனெஸ்கோ (ஐக்கிய நாடுகளின் கல்வி, அறிவியல் மற்றும் கலாச்சார அமைப்பு) நிபுணர், ஆஸ்திரேலியாவின் காமன்வெல்த் அறிவியல் மற்றும் தொழில்துறை ஆராய்ச்சி அமைப்பின் பேராசிரியர் சி.எஸ். கிறிஸ்டியனின் பரிந்துரையின் பேரில் மறுசீரமைக்கப்பட்டது. 1966 ஆம் ஆண்டில், இந்த நிறுவனம் புது தில்லியில் உள்ள இந்திய வேளாண் ஆராய்ச்சி கவுன்சிலின் நிர்வாகக் கட்டுப்பாட்டின் கீழ் கொண்டுவரப்பட்டது.
# இந்திய நீர்க் கொள்கை


நீர்வளங்களின் திட்டமிடல் மற்றும் மேம்பாடு மற்றும் அவற்றின் உகந்த பயன்பாட்டை நிர்வகிக்க இந்திய அரசின் நீர்வள அமைச்சகத்தால் தேசிய நீர் கொள்கை உருவாக்கப்பட்டது. முதல் தேசிய நீர் கொள்கை செப்டம்பர் 1987 இல் ஏற்றுக்கொள்ளப்பட்டது. இது 2002 இல் மதிப்பாய்வு செய்யப்பட்டு பின்னர் 2012 இல் புதுப்பிக்கப்பட்டது.  

உலக மக்கள்தொகையில் 18% மற்றும் உலகின் நீர்வளங்களில் சுமார் 4% இந்தியா கொண்டுள்ளது. நாட்டின் நீர் பிரச்சனைகளைத் தீர்ப்பதற்கான தீர்வுகளில் ஒன்று இந்திய நதிகள் இடை-இணைப்பை உருவாக்குவதாகும்.  

இந்தியா இதுவரை சுமார் 253 பில்லியன் கன மீட்டர் நேரடி நீர் சேமிப்பு திறனை உருவாக்குவதில் வெற்றி பெற்றுள்ளது. முதலாவதாக, நதிகளின் சுற்றுச்சூழல் தேவைகளும் கருத்தில் கொள்ளப்பட்டுள்ளன.  

## முக்கிய அம்சங்கள்
கொள்கையின் கீழ் உள்ள முக்கிய விதிகள்:  

1. தரவு வங்கிகள் மற்றும் தரவு தளங்களின் வலையமைப்பைக் கொண்ட ஒரு தரப்படுத்தப்பட்ட தேசிய தகவல் அமைப்பை நிறுவுவதை நோக்கமாகக் கொண்டுள்ளது.
1. அதிகபட்ச கிடைக்கும் தன்மையை வழங்குவதற்காக வள திட்டமிடல் மற்றும் மறுசுழற்சி செய்தல்.
1. மனித குடியிருப்புகள் மற்றும் சுற்றுச்சூழலில் திட்டங்களின் தாக்கத்திற்கு முக்கியத்துவம் அளித்தல்.
1. சேமிப்பு அணைகள் மற்றும் பிற நீர் தொடர்பான கட்டமைப்புகளின் பாதுகாப்புக்கான வழிகாட்டுதல்கள்.
1. நிலத்தடி நீரை சுரண்டுவதை ஒழுங்குபடுத்துதல்.
1. குடிநீர், நீர்ப்பாசனம், நீர் மின்சாரம், வழிசெலுத்தல், தொழில்துறை மற்றும் பிற பயன்பாடுகள் போன்றவற்றில் நீர் ஒதுக்கீட்டு முன்னுரிமைகளை பின்வரும் வரிசையில் அமைத்தல்.
1. சிறு மற்றும் குறு விவசாயிகளின் நலன்களைக் கருத்தில் கொண்டு மேற்பரப்பு நீர் மற்றும் நிலத்தடி நீருக்கான நீர் விகிதங்கள் பகுத்தறிவு செய்யப்பட வேண்டும்.
1. விவசாயிகள் மற்றும் தன்னார்வ நிறுவனங்களின் பங்கேற்பு, நீர் தரம், நீர் மண்டலம், நீர் பாதுகாப்பு, வெள்ளம் மற்றும் வறட்சி மேலாண்மை, அரிப்பு போன்றவற்றையும் இந்தக் கொள்கை கையாள்கிறது.

## தேசிய நீர் கொள்கை 2012
தேசிய நீர் கொள்கை 2012 இன் முக்கிய முக்கியத்துவம் தண்ணீரை பொருளாதார நன்மையாகக் கருதுவதாகும், இது அதன் பாதுகாப்பு மற்றும் திறமையான பயன்பாட்டை ஊக்குவிப்பதாக அமைச்சகம் கூறுகிறது. நீர் விநியோக சேவைகளை தனியார்மயமாக்குவதற்கான இந்த ஏற்பாடு பல்வேறு தரப்பினரிடமிருந்து விமர்சிக்கப்படுகிறது. இந்தக் கொள்கை 1987 மற்றும் 2002 ஆம் ஆண்டு கொள்கை பதிப்புகளில் குறிப்பிடப்பட்டுள்ள நீர் ஒதுக்கீட்டிற்கான முன்னுரிமைகளையும் நீக்குகிறது. பல மாநிலங்களின் மறுப்புடன் இந்தக் கொள்கை ஏற்றுக்கொள்ளப்பட்டது.  

## விமர்சகர்கள்

- நீர் சேவை வழங்குநரிடமிருந்து சேவையை எளிதாக்குபவருக்கு அணுகுமுறையில் முன்னுதாரண மாற்றம்.
- தண்ணீருக்கு பணம் செலுத்தக்கூடியவர்களிடையே கொள்கை பயன்பாட்டைத் தடுக்காது.
- பிபிபி முறை சமத்துவத்தை உறுதி செய்யாமல் போகலாம்.
- கொள்கை மாசுபடுத்துபவர் ஊதியக் கொள்கையைப் பின்பற்றாது, மாறாக அது கழிவுநீர் சுத்திகரிப்புக்கு ஊக்கத்தொகைகளை வழங்குகிறது.
- நீரை ஒரு பொருளாதாரப் பொருள் என்று கூறியதற்காக கொள்கை விமர்சிக்கப்பட்டது.
- சில பிராந்தியங்களில் இது இன்னும் வெற்றிபெறவில்லை.
- நீர் மாசுபாட்டைக் குறைப்பதில் கொள்கை கவனம் செலுத்தவில்லை.
- நீரின் வணிகப் பயன்பாட்டிற்கான, குறிப்பாக நிலத்தடி நீரின் நோக்கத்தை இந்தக் கொள்கை வகுக்கவில்லை.
# இசுட்ரோன்சியம் பாசுபேட்டு



**இசுட்ரோன்சியம் பாசுபேட்டு** (*Strontium phosphate*) என்பது Sr<sub>3</sub>(PO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் இசுட்ரோன்சியத்தின் பாசுபேட்டு உப்பாகும். தண்ணீரில் இது கரையாது. வெண்மை நிறத் திண்மமாகக் காணப்படுகிறது.  

## தயாரிப்பு

பொதுவாக இசுட்ரோன்சியம் நைட்ரேட்டு போன்ற கரையக்கூடிய இசுட்ரோன்சியம் சேர்மங்கள் மற்றும் பாசுபாரிக் அமிலம் அல்லது டிரைபொட்டாசியம் பாசுபேட்டு போன்ற பாசுபேட்டு மூலத்தை தண்ணீருடன் சேர்த்து வினைபுரியச் செய்வதன் மூலம் இசுட்ரோன்சியம் பாசுபேட்டு உற்பத்தி செய்யப்படுகிறது. இதன் விளைவாக நான்கு நீரேற்றின் வெள்ளை வீழ்படிவு ஏற்படுகிறது:  

:3 Sr(NO<sub>3</sub>)<sub>2</sub> + 2 K<sub>3</sub>PO<sub>4</sub> + 4 H<sub>2</sub>O → Sr<sub>3</sub>(PO<sub>4</sub>)<sub>2</sub>·4H<sub>2</sub>O↓ + 6 KNO<sub>3</sub>  

தண்ணீருக்கு அடியில், நான்கு நீரேற்று மெதுவாக நீராற்பகுப்பு அடைந்து இசுட்ரோன்சியம் ஐதராக்சி அபடைட்டாக (Sr<sub>10</sub>(PO<sub>4</sub>)<sub>6</sub>(OH)<sub>2</sub>) மாறுகிறது. நான்கு நீரேற்று 900 °செல்சியசு வெப்பநிலைக்கு வெப்பப்படுத்தப்படும்போது நீரற்ற வடிவத்திற்கு சிதைவடைகிறது.
# மன் மோகன் சர்மா



**மான் மோகன் சர்மா** (*Man Mohan Sharma*)(பிறப்பு 1 மே 1937) என்பவர் இந்திய வேதியியல் பொறியாளர் ஆவார். இவர் ஜோத்பூர், மும்பை,கேம்பிரிச்சு ஆகிய இடங்களில் கல்வி பயின்றார். 27 வயதில், மும்பையில் உள்ள வேதிதொழில்நுட்ப நிறுவனத்தில் வேதியியல் பொறியியல் பேராசிரியராக நியமிக்கப்பட்டார். பின்னர் இவர் வேதியியல் தொழில்நுட்ப நிறுவனத்தின் இயக்குநரானார்.  

1990ஆம் ஆண்டில், இங்கிலாந்தின் அரச சபையின் உறுப்பினராக தேர்ந்தெடுக்கப்பட்ட முதல் இந்திய பொறியாளராக ஆனார். இவருக்கு இந்திய குடியரசுத் தலைவரால் பத்ம பூசண் (1987), பத்ம விபூசண் (2001) விருதுகள் வழங்கப்பட்டன. அரச கழகத்தின் லீவர்ஹுல்ம் பதக்கம், பொறியியல் அறிவியலில் சா. சு. பட்நாகர் பரிசு (1973), இந்திய வர்த்தக மற்றும் தொழில்துறை கூட்டமைப்பு, வணிகம், பொருளாதாரம் மற்றும் தொழில்நுட்பத் துறை விருது (1981), இந்திய தேசிய அறிவியல் அகாடமி விஸ்வகர்மா பதக்கம் (1985), ஜி. எம். மோடி விருது (1991), மேக்னாத் சகா பதக்கம் (1994), இந்திய தொழில்நுட்பக் கழகத்தின் கவுரவ முனைவர் பட்டம் (2001) ஆகிய விருதுகளும் இவருக்கு வழங்கப்பட்டுள்ளன. இவர் பல்கலைக்கழக வேதியியல் தொழில்நுட்பத் துறையில் 33 ஆண்டுகள் பேராசிரியராகவும், இந்த நிறுவனத்தின் இயக்குநராகவும் 8 ஆண்டுகள் பணியாற்றினார். என்ற வாழ்க்கை வரலாற்று புத்தகம் வெளியிடப்பட்டது. அனிதா பாட்டீல் எழுதிய மற்றும் சுந்தரம் எண்ணிம வெளியிட்டு நிறுவனத்தினால் வெளியிடப்பட்ட இந்த புத்தகம், பேராசிரியர் சர்மாவின் கல்வி பயணம், வேதியியல் பொறியியலில் முன்னோடி ஆராய்ச்சி மற்றும் இந்தியாவில் அறிவியல் கல்வியை வடிவமைப்பதில் இவரது பங்கை எடுத்துக்காட்டுகிறது. இந்த வாழ்க்கை வரலாறு வேதித்தொழில்நுட்ப நிறுவனத்தில் மும்பையில் வெளிய்டப்பட்டது. இங்கு இவர் பல ஆண்டுகளாக இயக்குநராக பணியாற்றினார்.  

## விருதுகள்
இரசாயன பொறியாளர்கள் நிறுவனத்தின் 1977 மௌல்டன் பதக்கம் உட்பட பல மதிப்புமிக்க கல்வி கௌரவங்கள் மற்றும் விருதுகளைப் பெற்றவர். மேலும் சிறந்த ஆராய்ச்சி பங்களிப்புகளுக்காக இதே நிறுவனத்தால் வழங்கப்பட்ட எம். எம். சர்மா பதக்கத்தில் நினைவுகூரப்படுகிறார்.  

"தொழில்துறை செயல்முறைகளில் பல கட்ட வேதியியல் எதிர்வினைகளின் இயக்கவியல் குறித்த இவரது பணிக்காக" அரச கழகத்தின் லீவர்ஹுல்ம் பதக்கத்தை வென்றார். இவருக்கு பத்ம விபூசன் (2001இல்) மற்றும் பத்ம பூசண் (1987இல்) இந்திய குடியரசுத் தலைவரால் வழங்கப்பட்டது. இவர் இந்திய தேசிய அறிவியல் கழகத்தின் தலைவராக இருந்தார்.  

இந்திய தொழில்நுட்பக் கழகங்கள் உட்பட பல பல்கலைக்கழகங்களால் கவுரவ முனைவர் பட்டத்தினை இவருக்கு வழங்கியுள்ளன.  

2025ஆம் ஆண்டில், அனிதா பாட்டீல் எழுதிய சர்மாவின் சுயசரிதை, *தி டிவைன் சயின்டிஸ்ட்* என்ற தலைப்பில் ஆங்கிலம் மற்றும் மராத்தி மொழிகளில் வெளியிடப்பட்டது. இந்த புத்தக வெளியீட்டு விழாவின் போது, இவரது முன்னாள் மாணவர் முகேசு அம்பானி சர்மாவை கவுரவிப்பதற்காக இரசாயன தொழில்நுட்ப நிறுவனத்திற்கு 151 கோடி ரூபாய் (16.7 மில்லியன் அமெரிக்க டாலர் சமம்) வரம்பற்ற பரிசை அறிவித்தார்.  

## மேலும் வாசிக்க
- 
- 
- ((transliteration: Gurūṇāṃ Guru) गुरूणां गुरु In Marathi)
# பஞ்ச்வாய் மாவட்டம்

கந்தகார் மாகாணம் 13 மாவட்டங்கள், அடர் பச்சை நிறத்தில் பஞ்ச்வாய் மாவட்டம்]]  

**பஞ்ச்வாய் மாவட்டம்** (*Panjwayi district*), ஆப்கானித்தான் நாட்டின் கந்தகார் மாகாணத்தின் 13 மாவட்டங்களில் ஒன்றாகும். இதன் நிர்வாகத் தலைமையிடமான *பஜாரி பஞ்ச்வாய்* (*Bazar-i-Panjwayi*) நகரமானது, மாகாணத் தலைநகரான கந்தகாருக்கு தென்மேற்கே 30 கிலோமீட்டர் தொலைவிலும்; நாட்டின் தலைநகரான காபூலுக்கு தென்மேற்கே 531 கிலோமீட்டர் தொலைவிலும் உள்ளது.  

2004ஆம் ஆண்டில் பஞ்ச்வாய் மாவட்டத்தின் சில பகுதிகளைக் கொண்டு ஜாரி மாவட்டம் நிறுவப்பட்டது. பஞ்ச்வாய் மாவட்டத்தின் வடக்கு எல்லையில் அர்க்ந்தாப் ஆறு பாய்கிறது.  

2006ஆம் ஆண்டில் இம்மாவட்ட மக்கள் தொகை 77,200 ஆகும். இம்மாவட்டத்தில் கல்வி நிலையங்கள் பற்றாக்குறையால், பெரும்பாலான மக்கள் வேளாண்மைத் தொழில் செய்கின்றனர்.  
ஹெல்மண்ட் மற்றும் அர்க்ந்தாப் பள்ளத்தாக்குத் திட்டத்தின் மூலம் கிடைக்கும் நீரே இம்மாவட்டத்தின் நீர் ஆதாரம் ஆகும்.  
## அமைவிடம்
பஞ்ச்வாய் மாவட்டத்தின் தென்மேற்கில் எல்மந்து மாகாணம், மேற்கே மேவந்த் மாவட்டம், வடக்கே ஜாரி மாவட்டம், கிழக்கே அர்கந்தாப் மாவட்டம், கந்தகார் மாவட்டம் மற்றும் தாமன் மாவட்டங்களும், தெற்கே ரெக் மாவட்டம் எல்லைகளாக அமைந்துள்ளது.  

## ஆப்கானித்தான் போர்

2001-2021 ஆப்கானித்தான் போரின் போது, பஞ்ச்வாய் மாவட்டப் பகுதிகளில் நேட்டோ சார்பில் கனடா நாட்டுப் படைகள், தாலிபான்களுக்கு எதிராகப் போரிட்டது. இப்போரில் 500 தாலிபான்கள் கொல்லப்பட்டனர்.10 சூலை 2021 அன்று பஞ்ச்வாய் மாவட்டம் தாலிபான்கள் கைப்பற்றினர்.
# மேவந்த் மாவட்டம்


14 மாவட்டங்கள், காவி நிறத்தில் மேவந்த் மாவட்டம்]]  
**மைவந்த் மாவட்டம்** (*Maiwand District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும். இதன் நிர்வாகத் தலைமையிடமான *ஹுத்தல்* நகரமானது, மாகாணத் தலைநகரான கந்தகாருக்கு 70 கிலோமீட்டர் தொலைவிலும்; நாட்டின் தலைநகரான காபூலுக்கு 500 கிலோமீட்டர் தொலைவிலும் உள்ளது. ஆப்கான் நெடுஞ்சாலை எண் 1 இம்மாவட்டத்தின் தலைமையிடமான ஹுத்தல் நகரம் வழியாகச் செல்வதுடன் காந்தகார் மற்றும் **லஷ்கர்கர்** நகரங்களுடன் இணைக்கிறது. 2006ஆம் ஆண்டின் கணக்கெடுப்பின்படி, மைவந்த் மாவட்ட மக்கள் தொகை 51,900 ஆகும்.  

## அமைவிடம்
கந்தகார் மாகாணத்தின் மேற்கில் அமைந்த மைவந்த் மாவட்டத்தின் மேற்கில் ஹெல்மண்ட் மாகாணம், வடக்கில் கோரக் மாவட்டம், வடகிழக்கில் காக்ரேஸ் மாவட்டம், கிழக்கில் ஜாரி மாவட்டம் மற்றும் தெற்கில் பஞ்ச்வாய் மாவட்டம் எல்லைகளாக உள்ளது.